google/wiki40b huggingface dataset:
La Hague

La Hague er et fransk nes (kapp) ved enden av Cotentinhalvøya i Normandie. Det er et malerisk område bestående av klipper av bergartene granitt og gneis som oppsto i Jordens urtid (Prekambrium). Det er også preget av viker og jorder omgitt av planter og buskvekster.

Etymologi

Ordet «hague» er en gammelnormannisk begrep, avledet fra norrøne hagi, «inngjedet», «begrenset område», som nå har gått ut av bruk, unntatt i jèrriais på Jersey hvor det i flertall har betydningen «jorde begrenset av en (jord)voll». I Frankrike inngår ordet i eller som element normanniske stedsnavn.

Geologi

Frankrikes eldste bergarter finnes ved kysten av dette stedet i kommunen Jobourg. Andre klippfylte overlag ved kysten er blant annet granitt fra den cadomiske fjellkjedefolding i Auderville og granitt fra den herkyniske fjellkjedefolding i Flamanville.
Dialekten av normannisk. som snakket av en minoritet i denne regionen. kalles for haguais. Den normanniske poeten Côtis-Capel (1915–1986) var en innfødt og benyttet landskapet som en inspirasjon for sin poesi. Kunstmaleren Jean-François Millet (1814–1875) kom også fra denne regionen.
COGEMA La Hague (Usine de retraitement de la Hague), som er den største gjenvinningsanlegg for kjernefysisk avfall på Jorden, er lokalisert i regionen. Det er en lettvannsreaktor som har vært i drift siden 1976 og har en kapasitet på rundt 1700 tonn i året. Det ekstrakter plutonium (radioaktivt grunnstoff) som deretter blir resirkulert til MOX-brensel ved Marcoule-anlegget i regionen Languedoc-Roussillon.
Afghansk Turkestan

Afghansk Turkestan er en historisk region i det nordlige Afghanistan, på grensen til de tidligere sovjetrepublikkene Turkmenistan, Usbekistan og Tadsjikistan. Det var navnet på en tidligere provins i dette området som lå rundt Mazar-e Sharif, og omfattet områder i de nåværende provinsene Balkh, Jowzjan, Faryab og Sar-e Pol. Hele territoriet, fra møtepunktet mellom elvene Kokcha og Amu-Darja i nordøst til provinsen Herat i sørvest, strakte seg ca. 805 km. Den gjennomsnittlige bredden fra den russiske grensen til Hindu Kush var 183 km. Området dekket dermed en flate på om lag 148 000 km², eller omtrent to niendedeler av det tidligere kongedømmet Afghanistan.
Nesten hele området har dårlige jordbruksforhold unntatt i elvedalene. I sør er det fjellandskap, men høyden avtar med bølgete ødeland og beiteområder mot Turkmanørkenen.
Størstedelen av folket er tadsjikere, usbekere og turkmenere. I tillegg er det bosatt et stort antall hazarere og pashtunere.
14. april

Navnedag

Ellinor, Nora
Bellaco

Økonomi

Jordbruk og skogbruk er viktig i byen.
25. serierunde i Tippeligaen 2015

25. serierunde i Tippeligaen 2015 ble innledet fredag 25. september 2015 klokken 19.00 med kampen mellom Vålerenga og Start på Ullevaal Stadion.
Euscorpius hyblaeus

Utseende

Nokså små (gjerne 30-50 mm), middels kraftige skorpioner med kraftige pedipalper (klør). Kroppen er temmelig jevnbred, halen kort og tynn med et temmelig slankt broddsegment (dermed også små giftkjertler).

Levevis

Disse skorpionene finnes gjerne i tørre, åpne områder, for eksempel maquis.

Utbredelse

Arten finnes i familien Euscorpiidae som er den artsrikeste skorpiongruppen i Europa, der det er funnet 14 arter i denne slekten. Arten finnes i Italia.
Ordenen for sjøfartsfortjenester (Frankrike)

Ordenen for sjøfartsfortjenester (fransk: Ordre du mérite maritime) er en fransk orden innstiftet ved lov 9. februar 1930 til belønning av innsats for fransk skipsfart og dermed forbunden virksomhet. Ordenen tilhører en gruppe av sivile utmerkelser for ulike samfunnssektorer, der også De akademiske palmer, Ordenen for landbruksfortjenester og Ordenen for kunst og litteratur befinner seg. Disse rangerer etter de store nasjonale ordener: Æreslegionen, Frigjøringsordenen og Den nasjonale fortjenstorden.

Insignier

Ordenstegnet for Ordenen for sjøfartsfortjenester er utformet som en kompassrose med åtte lange og åtte korte tagger. I midten er det satt et anker og på dette igjen befinner det seg en midtmedaljong av med et kvinnehode en face, republikkens personifikasjon, omgitt av en blåemaljert bord med omskriften «REPUBLIQUE FRANÇAISE». På revers har medaljongen innskriften «MÉRITE MARITIME» og omskriften «MARINE MARCHAND». Ordenstegnene er produsert av firmaet Arthus-Bertrand.
Ordenstegnene er av samme grunnleggende design, men i ulike materialer og størrelser. Ordenstegnet for riddere er helt i sølv, bortsett fra den blå borden rundt midtmedaljongen. Ordenstegnet for offiserer er i gull og emalje, med taggene vekselvis hvitemaljerte og i gull, slik også ordenstegnet for kommandører er, men størrelsen er forskjellig og ankrene er i henholdsvis gull og sølv. Offiserer bærer ordenstegnet i brystbånd med rosett, kommandører i bånd om halsen.
Ordensbåndet er blått med to smale grønne striper ved hver av kantene.

Tildeling

Ordenen for sjøfartsfortjenester belønner fremragende innsats fra sjøfarende i handelsflåten. Også arbeid for å fremme utviklingen av maritime aktiviteter kan belønnes med denne ordenen. 
Et minimum av 15 års tjeneste legges til grunn som et krav for utnevnelse til ordenen. Tre hovedtyper aktivitet kommer i betraktning og hver av disse har en varierende andel av de årlige tildelinger. Den største andel tildeles sjøfarende i handelsflåten, tjenestemenn i sektorens sivile statsadministrasjon og ansatte i sjøredningstjenestene. Personell i sjøforsvaret kan også tildeles ordenen og denne type innsats utgjør den andre gruppen. Tredje type aktivitet, som belønnes med ordenen, er sjøfartsrelatert virksomhet knyttet til sivil skipsfart, havnevesen, fiskeri og idrett knyttet til sjøen. Det fastsettes årlige kvoter av tildelinger for hver gruppe. Vanligvis skjer utnevnelse til ordenens laveste trinn, ridder, med ytterligere åtte års tjeneste som vilkår for forfremmelse til offiser og deretter nye fem å før forfremmelse til kommandør. Det kan gjøres unntak fra reglene i tilfeller av usedvanlig fremragende innsats, i særdeleshet heltemodig dåd. Ministre med ansvar for sjøfarts- og fiskerisaker er i kraft av sine posisjoner kommandører av ordenen. 
Utledninger kan også tildeles Ordenen for sjøfartsfortjenester. Utnevnelse kan for disse skje direkte til den grad som anses passende.  
Utnevnelser kunngjøres to ganger i året: 1. januar og 14. juli, Frankrikes nasjonaldag.
Alta Ribagorça

Alta Ribagorça er et comarca i Catalonia, hvis hovedstad er El Pont de Suert. 
Det grenser i nord til Val d'Aran, i øst til Pallars Sobirà, i sør til Pallars Jussà.
Alta Ribagorça har 4 123 innbyggere og et areal på 426,86 km².
Unified Extensible Firmware Interface

Unified Extensible Firmware Interface (UEFI) er en spesifikasjon som definerer et programvare grensesnitt mellom et operativsystem og maskinvarens firmware. UEFI erstatter BIOS grensesnittet fra den opprinnelige IBM Personal Computer og kompatible datamaskiner. UEFI støtter diagnostisering og reparasjon av datamaskiner over nettverk, selv med et annet operativsystem.
Intel utviklet EFI (Extensible Firmware Interface) spesifikasjonen, hvorav noen av dets dataformater speiler de fra Microsoft Windows. I 2005 ble EFI 1.10 erstattet av UEFI. Spesifikasjonen styres av Unified EFI Forum.
Usshers kronologi

Usshers kronologi er en kronologi fra 1600-tallet som ble fremholdt av erkebiskop James Ussher. Tidsutregningen bygger på mytene i Bibelen og er særlig kjent for at verdens skapelse ble datert til 4004 f.Kr.
Usshers verk Annales veteris testamenti, a prima mundi origine deducti («Det gamle testamentets annaler fra verdens skapelse») fra 1650 var et bidrag i den langvarige debatten om jordens alder som gikk blant lærde på den tiden.
Også Beda den ærverdige, Joseph Scaliger, Johannes Kepler og Isaac Newton forsøkte å datere skapelsen til omkring 4000 f.Kr. Den jødiske Seder Olam Rabbah kommer med en lignende kalkulering. Enevold Ewald, en dansk prest, skrev også en tidsregning over Det gamle og Det nye testamente i Bibelen, basert på James Usshers kronologi. Også her er verdens skapelse beregnet til 4000 f. Kr.
Ussher-kronologien ble brukt som henvisning i flere verk på 1700-tallet. Den ble blant annet brukt i en utgave av Kong James' bibel, den engelske bibeloversettelsen 1604-1611, med kommentarer. Men etter noen tiår var det flere som begynte å kritisere kronologien, og etterhvert ble den stort sett forlatt.
Halsa (Meløy)

Halsa er ei bygd i Meløy kommune i Nordland fylke. Stedet ligger innenfor Esøya i Skardfjorden. På Halsa ligger Halsa kirke fra 1960, og Halsa Frikirke som hører under Meløy Søndre Frikirke. På Halsa ligger barneskolen Halsa skole, men etter 7. klasse må elevene reise til Enga Skole på Engavågen for å gå på ungdomsskole.
Halsa har flere veletablerte bedrifter, bl.a. Halsa Bygg, Solhaug Entreprenør og Meløy Notbøteri.
MF «Ølen»

MF «Ølen», er en bilferge bygget i 1977 for Hardanger Sunnhordlandske Dampskibsselskap. Ferja går i rutefart for Norled.
Alvey Augustus Adee

Bakgrunn

Alvey Augustus Adee var den yngste av fem barn til marinelegen Augustus Alvey Adee og hans frue Amelia Kinnaird Graham Adee.

Diplomatiet

Adee begynte som diplomat som privatsekretær for Daniel Sickles. Adee hadde vært med til Madrid da Sickles i 1869 ble utnevnt til USAs minister i Spania. I Madrid stiftet han bekjentskap med John Hay, som på denne tiden var sekretær for USAs legasjon i Spania.
Adee ble ved legasjonen i Madrid i åtte år, frem til 1877, da han fikk en midlertidig jobb i USAs utenriksdepartement i Washington, D.C.. I 1878 ble han leder av departementets diplomatiske kontor. I 1882 ble han forfremmet til tredje viseutenriksminister og i 1886 ble han igjen fremmet til andre viseutenriksminister, et embede han besatt frem til sin død.
Toppen av Adees karriere kom under den den spansk-amerikanske krigen i 1898. USAs utenriksminister John Sherman var gammel og hadde dårlig helse, og assisterende utenriksminister William R. Day var uerfaren med diplomati. Dette førte til at Adee, med det tredje høyeste embedet i departementet, ledet USAs diplomati under krigen. Fra 17. september til 29. september 1898, etter at både Sherman og Day hadde forlatt departementet, var Adee fungerende utenriksminister. John Hay overtok som utenriksminister den 30. september 1898, etter å ha kommet tilbake fra Storbritannia.
Adee var igjen den reelle lederen av utenriksdepartement under bokseropprøret i 1900, da Hay ble syk, og viseutenriksminister David Jayne Hill var fraværende fra Washington.
Etter 1909 sank Adees innflytelse og helse, selv om han fortsatte som andre viseutenriksminister frem til sin død.
Adee var ugift og barnløs. Han var velkjent for sine årlige sommerlige sykkelturer gjennom Europa, som han fortsatte med frem til utbruddet av første verdenskrig, da han vanligvis var ledsaget av Alexander Montgomery Thackara, USAs konsul i Berlin og senere Paris, og hans kone Eleanor, datter av general William Tecumseh Sherman.
Michael Roth

Liv og virke

Roth tok Abitur på Werratalschule Heringen, avtjente siviltjeneste 1990/91, studerte fra 1991 til 1997 samfunnsvitenskap (Politologie). offentlig rett, germanistikk og sosiologi ved Johann-Wolfgang-Goethe-Universität Frankfurt am Main, og han har vært stipendiat ved Friedrich-Ebert-Stiftung.
Han avsluttet samfunnsvitenskapelige studier med diplom og arbeidet ved Zentrum für Nordamerikaforschung ved Universität Frankfurt am Main. Fra 2000 til 2002 var han dosent ved Otto-Suhr-Institut für Politikwissenschaften ved Freie Universität Berlin.
Michael Roth har vært medlem av SPD siden 1987, aktiv i Jusos og i SPD i Hessen-Nord. Han har vært medlem av styret i SPD Hessen.
Roth har vært direktevalgt medlem av Forbundsdagen siden 1998. Han var generalsekretær i SPD Hessen fra 2009 til 2014. I samme tidsrom var han talsmann for forbundsdagsmedlemmene fra Hessen, og inntil 2013 europapolitisk talsmann for SPDs gruppe i Forbundsdagen.
Eg kjem likevel

Eg kjem likevel er et musikkalbum med Olav Stedje, utgitt i 1987.
World of Tanks

Gameplay

Spilleren tar kontroll over en enkelt pansret kjøretøy av sitt valg, og er plassert inn i en kamp på et tilfeldig kart. Spilleren har kontroll over kjøretøyets bevegelse, skyting, og kan kommunisere med andre spillere gjennom maskinskrevet eller stemmechat, og flere forhåndsinnstilte handlinger som gir taktiske instruksjoner som bare er synlige for eget lag. En kamp er vunnet enten ved å ødelegge alle kjøretøy på motstanderlaget eller overta basen til motstanderens lag. World of Tanks inneholder flere spillmekanikker som kamuflasje, rikosjetter, og modulskader. Det er 7 års aldersgrense på spillet.

Spillmodeller

Spillerne i World of Tanks kan velge seks primære typer kamper: tilfeldige kamper, lag-treningskamper, tank-kompani-kamper, lagkamper, stronghold-kamper og spesielle kamper. «Historisk slag» var tidligere et alternativ, men har siden blitt tatt ned for forbedringer etter dårlig mottak etter utgivelsen. Innenfor tilfeldige slag kan spillerne også delta i tropper – grupper på to til tre spillere som er satt inn i den samme kampen.
Tekstkritikk

Tekstkritikk er en form for litterær kritikk som konsentrerer seg om å identifisere og fjerne feil oppstått gjennom transkripsjon av gamle håndskrevne manuskripter. Dersom en har en kopi av et gammelt manuskript, eller flere kopier med avvikende tekst, forsøker tekstkritikken å rekonstruere det opprinnelige tekstinnholdet, ofte beskrevet som «arketypen» eller «autografen». Metoden kan også brukes for å rekonstruere tekstutgaver mellom den opprinnelige og den/de som foreligger.
Tekstkritikk anvendes særlig innen litteraturvitenskap, historie og tekstkritisk bibelforskning.
Visdommens bok

Visdommens bok eller Salomos Visdom er en av de deuterokanoniske bøker i Det gamle testamente. Boken tilhører visdomslitteraturen, og foregir å være skrevet av kong Salomo.

Teksthistorie

Boken er skrevet på gresk, trolig av en ukjent jødisk forfatter i Alexandria en gang i det 1. århundre f.Kr.. Teksten er skrevet på godt gresk, men viser også kjennskap til det hebraiske Tanákhs stil og innhold. 
Deler av teksten ble funnet blant dødehavsrullene. I senere kristen tolkning av teksten har den personifiserte visdommen blitt identifisert med Jesus Kristus; særlig gjelder det kapittel 2, hvor «de ugudelige» taler ille om en person som kaller Gud sin far, og som dømmes til en død i vanære.

Innhold

Hensikten med skriftet ser ut til å være å «forene jødisk fromhet bygd på gammeltestamentlige skrifter med gresk (hellenistisk) tenkning, slik [forfatteren] møtte den i Alexandria». Visdommen var et sentralt begrep både i antikkens greske filosofi og i den gammeltestamentlige kulturen. Språklig kan teksten på flere punkter synes å være påvirket av gresk filosofi, teologisk kan den oppfattes som et jødisk svar på helleniseringen.
Teksten består av to hoveddeler. Kapittel 1–9 inneholder generelle betraktningen om visdommen; hvor forfatteren «lover visdom og udødelighet til de rettferdige, men dom over de gudløse» og «oppfordrer jordens konger til å søke visdommen». Den andre hoveddelen, kapittel 10-19, er en historisk gjennomgang av «hvordan visdommen ledet Guds folk fra Adam til Moses».
Norsk vegansamfunn

Norsk vegansamfunn (NVS) ble stiftet 16. desember 2009, og er en landsdekkende og demokratisk forening som søker å samle alle som praktiserer eller ønsker å praktisere veganisme i Norge. Foreningen vil fremme veganisme som etisk levemåte av hensyn til mennesker, andre dyr og miljø. Det overordnede målet til foreningen er et samfunn basert på ikkevold, medfølelse og respekt for alle levende vesener, et samfunn som går bort ifra utnytting, drap og konsum av dyr. Dette medfører omlegging til et vegansk samfunn. Medlemskap  er åpent for alle som praktiserer eller som ønsker å praktisere veganisme.
NVS bruker vegandefinisjonen opprinnelig framsatt av The Vegan Society i 1944:
Ordet «veganisme» betegner en levemåte som søker å ekskludere — så langt det er mulig og praktisk — alle former for utnytting av og grusomhet mot andre dyr for mat, klær eller andre formål; og som derved fremmer utviklingen og bruken av dyrefrie alternativer til det beste for mennesker, dyr og miljøet. For fødens del betyr det å gå bort ifra alle produkter som er laget helt eller delvis av dyr.
De’Longhi

Historie

Selskapet ble grunnlagt av De 'Longhi familien i 1902 som en liten produsent av deler. Selskapet ble et aksjeselskap i 1950. Historisk sett var De’Longhi en stor produsent av bærbare varmeovner og klimaanlegg, men har i senere tid utvidet produktsortimentet til å omfatte også andre typer husholdningsapparater.
De'Longhis oppkjøp av den britiske kjøkkenmaskinprodusenten Kenwood Limited i 2001 ga De'Longhi tilgang til Kenwoods kinesiske fabrikk. Som et resultat av dette er mange av De'Longhis produkter nå importert fra Kina, mens design og utvikling fortsatt i stor grad gjøres i Italia.
For tiden opererer De'Longhi 13 produksjonsanlegg og 30 internasjonale datterselskaper som støtter salg til 75 land over hele verden. Internasjonalt salg står for nesten 75 prosent av konsernets totale inntekter, som ble €1630 millioner i 2010.
16. april 2012 kjøpte De'Longhi alle rettigheter til å produsere Braun-merkede produkter fra Procter & Gamble i segmentet for mindre kjøkkenmaskiner. Procter & Gamble vil fortsatt eie merkevaren Braun. €50 millioner ble betalt umiddelbart og €90 millioner vil bli utbetalt i løpet av de neste 15 årene.
Aksjer i selskapet blir omsatt på Borsa Italiana - børsen i Milano.
Itumbiara-demningen

Barragem de Itumbiara er en demning og et vannkraftverk i Paranaíba-elven i det sørlig-sentrale Brasil, delstaten Minas Gerais på grensen til Goiás. Den er plassert ved byen Araporã i Minas Gerais, om lag 3 km fra nabobyen Itumbiara i Goias, som ligger på andre siden av elva.
Installert effekt for vannkraftproduksjon er 2.082 MW, som er det sjette kraftigste produksjonverk i Brasil. Arbeidet med dammen ble påbegynt i 1974 og ferdig 1980, og dammen er 106 meter høy og 6.780 meter lang. Selve damfyllingen er på 17 millioner m³, og benyttes i kraftproduksjonen.
Noblesville gasskraftverk

Noblesville gasskraftverk er et varmekraftverk i Hamilton County, i delstaten Indiana i det østlige USA. Anlegget har en installert produksjonskapasitet på 309 MW fordelt på 5 turbiner med effekt på 45 – 76 MW hver, avhengig av sesong. Operatør er energiselskapet Duke Energy Indiana Inc. 
Det stod ferdig utbygd i 1950–2003. Brenselkilden er naturgass.
Show-Show

Show-Show er et norsk underholdningsprogram på fem programmer som ble sendt på NRK i 1974. Flere av Norges største komikere, komponister, skuespillere, sangere og musikere opptrådte i programmet. Kringkastingsorkestret og dirigent Øivind Bergh bidro med faste musikkinnslag. Programmet ble sendt på lørdagskvelder.

Gjester

Eva Helene Schwartz, Sigurd Jansen, Kjell Karlsen, Tor Hultin, Rolv Wesenlund, Egil Monn-Iversen, Jacques Tati, Nora Brockstedt, Kjell Kjær, Rigmor Lange, Jakob Skarstein, Inger Hagerup, August Mauritzen, Leif Juster, Arve Opsahl, Willie Hoel, Rolf Just Nilsen, Alf Cranner, Ellen Nicolaysen, Else Dehli, Thorbjørn Lindhjem, Jarl Kulle, Ranveig Eckhoff, Per Skift, Kari Rasmussen, Åse Wentzel, Freddy Kristoffersen, Caroline Asplin, Per Asplin, Finn Jon, Kirsti Sparboe, Benny Borg, Harald Mæle, Øystein Sunde, Lars Roar Langslet, Berit Ås, Erling Norvik, Finn Gustavsen, Karin Hafstad, Reidar T. Larsen.
Dimitrij Nazarov

Landslaget

27. mai 2014 fikk han sin første landskamp for Aserbajdsjan mot USA. 9. september 2014 scoret han sitt første landslagsmål mot Bulgaria
«Liaoning»

«Liaoning» (16) (forenklet kinesisk: 中国人民解放军海军辽宁舰; pinyin: Zhōngguó Rénmín Jiěfàngjūn Hǎijūn Liáoníng Jiàn) er et treningshangarskip i Folkets frigjøringshærs marine. Det er oppkalt etter provinsen Liaoning.
Det var tidligere kalt «Varjag», og var et hangarfartøy av Admiral Kuznetsov-klassen som skulle ha vært i tjeneste i den sovjetiske flåte og senere Russlands flåte men fartøyet ble aldri ferdigstilt og i 2001 ble det solgt til Folkerepublikken Kina.
Etter ombygginger og tester ble det den 23. september 2012 formelt innført i den kinesiske marines tjeneste i Dalian, under navnet Liaoning.
Den europeiske unions byråer

Den europeiske unions byråer er selvstendige organer som er opprettet for å bistå EUs institusjoner og medlemsland med bestemte juridiske, tekniske eller vitenskapelige oppgaver. Hovedkontorene er spredt rundt i EUs medlemsland.

Desentraliserte byråer

Det finnes ingen entydig definisjon av et desentralisert EU-byrå. De karakteriseres ved at de er regulert av EU-lovgivning (sekundær lovgivning), er en selvstendig juridisk person og ofte kan ta juridiske beslutninger med virkning for borgerne. Byråene er som regel finansiert over EUs budsjett, har hovedkontor i en av medlemsstatene og har finansiell og administrativ autonomi.
De desentraliserte byråene bidrar til å gjennomføre EUs politikk. De støtter samarbeidet mellom EU og medlemslandenes regjeringer ved å samle den tekniske og spesialiserte tekniske ekspertise i EU-organene og de nasjonale myndighetene. De desentraliserte byråene opprettes for en ubestemt periode og plasseres over hele EU. 
I 2015 var det i EUs desentraliserte byråer ansatt 6 554 personer som var ca. 13 % av alle ansatte i EU. Kostnadene ved drift av byråene utgjorde 1,5 % av EUs samlede budsjett.

Byråer for den felles sikkerhets- og forsvarspolitikk

Det er opprettet byråer for å utføre spesifikke tekniske vitenskapelige og forvaltningsmessige oppgaver innenfor rammen av EUs felles utenriks- og sikkerhetspolitikk.

Forvaltningsorganer (Excecutive agencies)

Europakommisjonen oppretter forvaltningsorganer for en begrenset periode, for å ta seg av spesifikke oppgaver i forbindelse med EUs programmer.

Euratoms agenturer og organer

Disse byråer skal bidra til å nå målene i traktaten om opprettelse av Det europeiske atomenergifellesskap (Euratom), det vil si arbeidet med å samordne nasjonale forskningsprogrammer for fredelig udnyttelse av atomenergi, skaffe kunnskap om samt infrastrukturer og finansiell støtte til atomenergi og sørge for en sikker og tilstrekkelig forsyning av atomkraft.

Andre organisasjoner

Det finnes også andre organer som er etableret som en del av EU-programmer eller offentlig-private partnerskap mellem Europakommisjonen og næringslivet.
Smådøgnfluer

Utseende

Kroppen er fra lys gul-brun, til mørkere brun eller svart på farge og mellom 3 og 14 millimeter lang.  Artene i denne gruppen har to haletråder (cerci) som voksne, nymfene har tre haletråder.
Vingene er vanligvis klare uten særlige fargetegninger, men ofte er de noe gule i framkanten. Framvingene er lange, avrundet, men ikke så spiss som hos enkelte andre familiegrupper. Bakvingene er små eller kan være svært reduserte.

Levevis

Smådøgnfluer lever mesteparten av sitt liv i ferskvann som larver eller nymfer. I Norden er utviklingen vanligvis ett år, noen arter har to generasjoner. Døgnfluer kan ikke ta til seg føde eller fuktighet som voksne individer. De fleste lever lengre enn ett døgn.
Eggene slippes av hunnen på vannoverflaten, og synker ned på bunnen. Smådøgnfluer har nymfestadiet både i dammer, innsjøer, bekker og større elver.  Noen er gode svømmere og svømmer korte stykker. Men enkelte arter kryper på bunnen. De lever av organisk materiale, som alger på steiner og planter.
Smådøgnfluer tilhører gruppen insekter med ufullstendig forvandling, som betyr at den ikke har et puppestadium mellom nymfestadiet og «Fluestadiet» (imago). Døgnfluenes livssyklus er enestående i dyreriket på grunn et mellomstadie kalt subimago som ingen andre kjente insektsgrupper gjennomgår. Fluefiskere kaller dette stadiet for dun (Eng.).
Til ungdommen (film)

Handling

Filmen handler om fire politisk engasjerte ungdommer som fikk sitt liv forandret etter terrorangrepene i Norge i 2011. Filmen skildrer ungdommene den skjebnesvangre dagen, blant annet Johanne Butenschøn Lindheim som var på Utøya når angrepet fant sted. I filmen finner vi også politikere, blant annet Jens Stoltenberg og Jonas Gahr Støre.